S-8266/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 15. desember 2020, á hendur C-x-x- V-x-x M-x-x kt. [...], [...], [...], fyrir eftirtalin brot, framin í Reykjavík nema annað sé tekið fram:

I.

Þjófnað með því að hafa, föstudaginn 4. október 2019, í verslun Lyfju að Austurvegi 44, Selfossi, í félagi við A, kt. [...], B, kt. [...]og C, kt. [...]stolið sex Boss ilmvatnsglösum og einu Hugo Boss ilmvatnsglasi, samtals að verðmæti kr. 83.846.

Telst framangreind háttsemi varða við 244. gr. almennra hegningarlaga nr. 19/1940.

II.

Þjófnað með því að hafa, sunnudaginn 21. október 2019, í verslun Hagkaups í Kringlunni, í félagi við A, kt. [...], stolið sjö Chanel ilmvatnsglösum, samtals að verðmæti kr. 128.493.

Telst framangreind háttsemi varða við 244. gr. almennra hegningarlaga nr. 19/1940.

III.

Þjófnað með því að hafa, laugardaginn 20. júlí 2019, í verslun Hagkaups að Litlatúni, Garðabæ, í félagi við D, [...], E, kt. [...]og F, kt. [...], stolið ilmvatnsglösum, samtals að verðmæti kr. 178.482.

Telst framangreind háttsemi varða við 244. gr. almennra hegningarlaga nr. 19/1940.

IV.

Eftirtalin brot, framin fimmtudaginn 27. ágúst 2020:

1. Þjófnað með því að hafaí félagi við G, kt. [...], farið í auðgunarskyni inn í vistarverur starfsmanna Hestasports í Varmahlíð, Skagafirði, og þaðan stolið Samsung Galaxy snjallsíma, Beats heyrnartólum, Ipad spjaldtölvu, Fujitsu fartölvu, Aktic myndavélatösku, K&Fljóssíu fyrir myndavélalinsu, Anker hleðslubanki, og Herchel Heritage bakpoka með ýmsum lausamunum, allt að óþekktu verðmæti.

2. Þjófnað og fíkniefnalagabrot með því að hafaá bensínstöð Orkunnar við Hörgárbraut, Akureyri, í félagi við G, kt. [...], stolið eldsneyti að fjárhæð kr. 3.164 og í umrætt sinn haft í vörslum sínum samtals 2,1 gaf kókaíni sem geymd voru í bifreiðinni [...] og fundust við leit lögreglu í kjölfar handtöku á Drottningarbraut við Höpfnersbryggju.

Telst framangreind háttsemi varða við 244. gr. almennra hegningarlaga nr. 19/1940 auk þess sem háttsemi í 2. tl. telst einnig varða viðvið 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana-og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

V.

Umferðarlagabrot með því að hafa, föstudaginn 16. október 2020, ekið bifreiðinni [...]sviptur ökurétti um Gnoðarvog og Álfheima uns lögregla hafði afskipti af honum við verslun Olís í Álfheimum.

Telst þessi háttsemi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þesser krafist að ákærði verði dæmdur til refsinga rog til greiðslu alls sakarkostnaðar.

Upptökukrafa:

Krafist er upptöku á 2,1 gaf kókaíni samkvæmt heimild í 6. mgr. 5. gr. laga nr. Einkaréttarkröfur:

Vegna ákl. I. gerir H, f. h. Lyfju hf., kt. [...], kröfu um að ákærði verði dæmdur til að greiða skaðabætur samtals að fjárhæð kr. 83.646,- auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 4. október 2019 þar til mánuður er liðinn frá birtingu kröfunnar en síðan dráttarvaxta samkvæmt 1. mgr. 6. gr., sbr. 9. gr. laganna frá þeim degi til greiðsludags. Jafnframt er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins að teknu tilliti til virðisaukaskatts af málflutningsþóknun.

Vegna ákl. II gerir I, f. h. Haga hf., kt. [...], kröfu um að ákærði verði dæmdur til að greiða skaðabætur samtals að fjárhæð kr. 128.493,- auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 21. október 2019 þar til mánuður er liðinn frá birtingu kröfunnar en síðan dráttarvaxta samkvæmt 1. mgr. 6. gr., sbr. 9. gr. laganna frá þeim degi til greiðsludags. Jafnframt er krafist málskostnaðar að mati dómsins eða samkvæmt síðar framlögðum málskostnaðarreikningi.

Vegna ákl. III gerir Í, f. h. Haga hf., kt. [...], kröfu um að ákærði verði dæmdur til að greiða skaðabætur samtals að fjárhæð kr. 178.482,- auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 19. desember 2019 þar til mánuður er liðinn frá birtingu kröfunnar en síðan dráttarvaxta samkvæmt 1. mgr. 6. gr., sbr. 9. gr. laganna frá þeim degi til greiðsludags. Jafnframt er krafist málskostnaðar að mati dómsins eða samkvæmt síðar framlögðum málskostnaðarreikningi.

Ákærði sótti ekki þing við fyrirtöku málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæðis í ákæru.

Ákærði er fæddur í [...]. Samkvæmt framlögðu sakavottorði, dagsettu 9. desember 2020, hefur ákærða tvisvar sinnum áður verið gerð refsing fyrir þjófnað. Með dómi 5. desember 2019 var ákærða gert að greiða sekt fyrir þjófnað. Með dómi 4. júní 2020 var ákærða gert að sæta fangelsi í 2 mánuði, skilorðsbundið í 2 ár, fyrir ýmis brot, fyrir m. a. þjófnað, líkamsárás, akstur án þess að hafa öðlast ökurétt, akstur undir áhrifum áfengis og vörslur fíkniefna. Var ákærði jafnframt sviptur ökurétti í 14 mánuði frá 13. ágúst 2020. Brot samkvæmt I. og II. kafla ákæru sem ákærði er nú sakfelldur fyrir voru framin fyrir uppsögu framangreindra dóma og verður honum því dæmdur hegningarauki vegna þeirra brota, sbr. 78. gr. almennra hegningarlaga nr. 19/1940.

Með broti samkvæmt III. kafla ákæru hefur ákærði rofið skilorð framangreinds dóms frá 4. júní 2020. Verður skilorðsbundin refsing dómsins því tekin upp og ákærða gerð refsing í einu lagi, sbr. 60. gr. almennra hegningarlaga nr. 19/1940.

Við ákvörðun refsingar er litið til ungs aldurs ákærða og þess að um er að ræða hegningarauka vegna brota samkvæmt I. og II kafla í ákæru, sbr. 4. tölul. 1. mgr. 70. gr. almennra hegningarlaga nr. 19/1940. Verður framangreint metið ákærða til refsimildunar. Á hinn bóginn horfir til refsiþyngingar að ákærði framdi brot samkvæmt I.- IV. kafla ákæru í félagi við tilgreinda aðila og að fyrir hendi er aukinn ásetningur vegna brotanna sem leiddu til fjártjóns sem enn er óbætt. Þá er einnig litið til þess að um er að ræða mörg þjófnaðarbrot sem eru ítrekuð og verður því litið til 255. gr. laga nr. 19/1940 við ákvörðun refsingar. Þá er einnig litið til þess að brot samkvæmt ákæru fól í sér rof á skilorði dóms fyrir sömu sakargiftir. Verður allt framangreint metið ákærða til refsiþyngingar, sbr. 2. og 6. tölul. 1. mgr. og 2. mgr. 70. gr. almennra hegningarlaga nr. 19/1940.

Með vísan til ofangreindra atriða, sakarefni málsins og með vísan til 60., 77. og 78. gr. almennra hegningarlaga nr. 19/1940, þykir refsing ákærða hæfilega ákveðin fangelsi í fimm mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 2,1 gramm af kókaíni, sem lögregla lagði hald á við rannsókn málsins.

Líkt og að framan greinir liggja fyrir þrjár bótakröfur í málinu. Vegna ákæruliðar nr. I er þess krafist að ákærða verði gert að greiða Lyfju hf., kt. 531095- 2279, skaðabætur að fjárhæð 83.646 krónur auk vaxta frá 4. október 2019 en síðan með dráttarvöxtum þegar mánuður er liðinn frá birtingu kröfunnar samkvæmt lögum nr. 38/2001. Vegna ákæruliðar nr. II er þess krafist að ákærða verði gert að greiða Högum hf., kt. 670203-2120, skaðabætur að fjárhæð 128.493 krónur auk vaxta frá 21. október 2019 en síðan með dráttarvöxtum frá því mánuður er liðinn frá birtingu kröfunnar samkvæmt lögum nr. 38/2001. Vegna ákæruliðar nr. III er þess krafist að ákærða verði gert að greiða Högum hf. ska ðabætur að fjárhæð 178.482 krónur auk vaxta frá 19. desember 2019 en síðan með dráttarvöxtum þegar mánuður er liðinn frá birtingu kröfunnar samkvæmt lögum nr. 38/2001. Samkvæmt ákæru sem og gögnum málsins átti brotskv. ákærulið nr. III sér stað 20. júlí 2019. Verður því miðað við þá dagsetningu við ákvörðun vaxta samkvæmt lögum nr. 38/2001.

Einkaréttarkröfurnar eru studdar nægjanlegum gögnum og verða þær teknar til greina eins og nánar greinir í dómsorði. Rannsóknargögn bera það með sér að krafa Lyfju hf. vegna ákæruliðar nr. I var kynnt fyrir ákærða 6. nóvember 2019, krafa Haga vegna ákæruliðar nr. II var kynnt fyrir ákærða 15. apríl 2020, þá var krafa Haga vegna ákæruliðar nr. III kynnt fyrir ákærða 30. september 2019, meðan málin voru til meðferðar hjá lögreglu og ákæruvaldi, sbr. 4. mgr. 173. gr. laga nr. 88/2008 um meðferð sakamála. Verður upphafstími dráttarvaxta því miðaður við það þegar mánuður er liðinn frá þeim tíma. Þar sem bótakrefjendur sóttu ekki þing heldur ákæruvaldið fyrir þeirra hönd verður þeim ekki dæmdur málskostnaður úr hendi ákærða eins og krafist er.

Engan sakarkostnað leiddi af meðferð málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 117.800 krónur, að meðtöldum virðisaukaskatti.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari fyrir G-kk-þf Þ. S-kk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, C-x-x- V-x-x M-x-x, sæti fangelsi í 5 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 2,1 gramm af kókaíni.

Ákærði greiði, Lyfju hf., kt. [...], 83.646 krónur ásamt vöxtum samkvæmt 1. mgr. 8. gr. laga nr. 38/2001 frá 4. október 2019 til 6. desember 2019 en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði, Högum hf., kt. [...], 128.493 krónur ásamt vöxtum samkvæmt 1. mgr. 8. gr. laga nr. 38/2001 frá 21. október 2019 til 15. maí 2020 en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði, Högum hf., kt. [...], 178.482 krónur ásamt vöxtum samkvæmt 1. mgr. 8. gr. laga nr. 38/2001 frá 20. júlí 2019 til 30. október 2019 en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 117.800 krónur.

S-kvk-nf D-kvk-nf J-kvk-nf